钦定古今图书集成/历象汇编/历法典/第104卷 > 《新法历书二》 > 图
## 钦定古今图书集成/历象汇编/历法典/第104卷 > 《新法历书二》 > 图

〈一之三十二〉则共为一百八十度。于中减全子角六十度，则丁己两全角百二十度。而此两角既等，即各得六十度，则此形之三角三边俱等。夫丁己己子两线等，则己癸垂线所分之丁癸子癸两直角亦等，而己癸同腰，则丁癸与癸子必等。

丁癸为丁子之半，丁壬为丁己之半，全线等，则所分
必等，是丁癸与丁壬等，与壬己亦等。

《系题》两弧，各有其正半弦，两半弦至弧之点，在六十
度之左右；而距度点等，则前两正半弦之较，即后两
半弦。

如图丙己戊弧六十度，丙己弧五十度，己戊弧十度，
丙己之正半弦，己辛先得七千六百六十。丙丁弧七
十度，丁戊弧亦十度，丙丁弧之正半弦为丁庚先得
九千三百九十六。今求丁戊弧之半弦，其法以己辛、
丁庚两半弦相减，得丁癸较一千七百三十六，即丁
戊弧十度之丁壬半弦。〈此数半径设一万〉

次系有六十度，左右相离弧之正弦一率，又有其原
正弦一率，而求其相对之彼正弦，其法有二：一以大
求小，一以小求大。以大求小者，用大弧之正弦与相
离弧之正弦相减，其较为小弧之正弦。

馀则称馀倒则称倒

以小求大者，用《相离弧》之半弦，加小弧之半弦，即大
弧之半弦。